Целта на текстовете за четене е да упражнят както лексиката и граматиката, така и скоростта на четене и разбиране и американския акцент на ученика. Трудността им се увеличава прогресивно. Дори и Вие да не достигнете необходимия брой верни думи за минута за даден текст, можете да продължите напред към следващите текстове, в които необходимия минимум думи ще бъде все по-голям. Понеже няма да имате уменията от предните текстове, вероятно е, че няма да можете да достигнете необходимия брой верни думи за минута и в следващите текстове. Следователно, скоростта Ви на четене ще остане тази, която е в момента, или малко по-добра в края на програмата. Звездите и наградите са включени в програмата, за да поддържат мотивацията и желанието Ви да подобрявате собствените си рекорди, а оттам и скоростта си на четене и разбиране на текстовете. Ако достигате само до сребърни звезди, ще напредвате по-бързо в програмата, но за сметка на скоростта на четене и разбиране.